Uvod u računalne mreže
Lab 3 “Analiza mrežne komunikacije-Data Link layer (OSI model)"

Zadatak: 
•	Pokrenuti Wireshark alat i postaviti alat da prati komunikaciju na aktivnoj mrežnoj kartici računala. 
•	Pokrenite CMD.
•	Ponoviti s nastavnikom što je to OSI model i čemu služi
•	Ponoviti ulogu 1-4 sloja OSI modela
•	S nastavnikom ponoviti što je to Wireshark i čemu služi
•	Testirajte s nastavnikom filtere u wiresharku: arp, icmp, dns i tcp

Sljedeće zadatke odgovarajte direktno u ovom dokumentu i bilježite sve što radite. Pišite precizna, jasna objašnjenja i zaključke te dodajte screenshotove na kojima se vidi to što objašnjavate. Pohranite svoj rad na sustavu infoeduka pod "seminarski rad"
Jedno od ispitnih pitanja će biti iz ove vježbe.

PRIMJER 
Na koju adresu se šalju ARP request poruke i može li moje računalo vidjeti ARP request poruke drugih računala u mreži?
•	Kako bih odgovorio na ovo pitanje moram generirati ARP request poruke na svom računalu.Prvo ću pokrenuti alat Wireshark kako bih pratio promet na mrežnoj kartici mog računala preko koje ću komunicirati s ostatkom mreže. Za generiranje ARP request poruke prvo ću obrisati arp tablicu naredbom arp -d u CMD koji sam pokrenuo kao administrator (desni klik na CMD ikonicu i "run ad Administrator"), a nakon toga ću pingati neko od računala u mreži s kojim moje računalo nije komuniciralo (za ovo ću pogledati arp tablicu).
U wiresharku možemo primijetiti da sve ARP request poruke imaju za odredište postavljnu L2 broadcast MAC adresu koja glasi ff:ff:ff:ff:ff:ff što je vidljivo na primjeru jedne ARP request poruke na slici ispod uokvireno crvenom bojom

Zato što je ARP request poruka broadcast sva računala u istoj lokalnoj mreži će vidjeti takve poruke, ali će samo ono računalo koje prepozna svoju IP adresu odgovoriti na tu ARP request poruku. Iako je IP adresa mog računala 192.168.0.19 moje računalo je ipak vidjelo ARP request poruku koja je namijenjena za neko drugo računalo s IP adresom 192.168.0.11. ali ono što ne vidimo je odgovor na taj ARP request. Dakle ARP reply poruke ne vidimo jer se one šalju kao unicast poruke što je vidljivo na slici ispod.

ZADATAK:
U suradnji s nastavnikom i vašim kolegama testirajte slijedeće pretpostavke i dokumentirajte ispod što ste zaključili. Vaša argumentacija mora biti nedvosmislena i jasno podržati vaše zaključke:
1.	ARP poruke se šalju svaki puta kad moje računalo želi pingati neko drugo računalo.
2.	ARP tablica mog računala se može popunjavati bez da moje računalo inicira komunikaciju.
3.	ARP request poruke se šalju na L2 unicast MAC adresu što znači da moje računalo ne može vidjeti ARP request poruke drugih računala u mreži)
4.	ARP reply poruke se šalju na L2 broadcast MAC adresu što znači da moje računalo  može vidjeti ARP reply  poruke koje nisu namjenjene mom računalu)
5.	Ako isključim, a zatim ponovno uključim mrežnu karticu na svom računalu to će uzrokovati slanje više ARP poruka s mog računala kako bi ponovno otkrio mrežu čak i bez moje intervencije.

Za dodatno učenje
How Address Resolution Protocol (ARP) Works (5 minuta)
https://youtu.be/Cx7foWGm5fo

ARP Explained - Address Resolution Protocol (5 minuta)
https://www.youtube.com/watch?v=cn8Zxh9bPio

What is a Switch in Networking - How does a Network Switch Work? (6 minuta)
https://youtu.be/NDVImep5UBI

How L2 Switches Use MAC Addresses (7 minuta)
https://www.youtube.com/watch?v=Ilk7UXzV_Qc